kardosdrur/scandi-wiki huggingface dataset:
Grömitz

Grömitz er en by og kommune i det nordlige Tyskland, beliggende under Kreis Østholsten, i delstaten Slesvig-Holsten.

Geografi 
Grömitz ligger på halvøen Wagrien på den nordvestlige kyst af Lübeck Bugt, omkring 10 km nordøst for Neustadt in Holstein i nærheden af Fugleflugtslinjen.

Ud over Grömitz ligger i kommunen disse landsbyer og bebyggelser Brenkenhagen, Brunsteen, Cismar, Cismarfelde, Goldberg, Groß-Horst, Gruberhagen, Grömitz (Dorf), Grönwohldshorst, Guttau, Henriettenhof, Hohehorst, Hohelieth, Jasen, Karlsruh, Kattenberg, Klockenhagen, Klostersee, Kojendiek, Kolauerhof, Krähenberg, Körnick, Körnickerfelde, Langenkamp, Lenste, Lensterbek, Lensterstrand, Moorhof, Morest, Niehof, Nienhagen, Poggenpohl, Rittbruch, Rotenhuse, Rüting, Sandberg, Schleuse, Schütthörn, Stadtfurth, Suxdorf, Söhlen, Voßberg, Wintersberg og Ziegelhof.

Kloster Cismar nord for byen, var fra 1245 til 1561 et benediktinerkloster.

Grömitz er efter Sankt Peter-Ording og Westerland det tredjevigtigste ferieområde i Slesvig-Holsten.

Eksterne kilder/henvisninger 

 Kommunens websted .
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Østholsten
Emlyon Business School

Emlyon Business School er en europæisk business school med campusser i Paris, Lyon, Casablanca, Saint-Étienne og Shanghai. Skolen, der blev grundlagt i 1872, en af de ældste business school i verden. Emlyon blev placeret på en 14. plads blandt de europæiske business schools i 2014 af Financial Times. I 2015 blev EM Lyon Master in Management-program placeret på en 30. plads på verdensplan af Financial Times. Emlyon har ligeledes fået en 68. plads på verdensplan for dens Executive MBA. Skolens MEB - Master in European Business-program minder om en fuldtids-MBA, men med en tværkulturel tilgang. EM Lyon har ligeledes et PhD-program såvel som adskillige Master-programmer inden for specifikke managementområder, såsom marketing, finans eller iværksætteri. 
EM Lyon programmer har de tre internationale akkrediteringer AMBA, EQUIS og AACSB. Skolen har over 26.000 alumner inden for handel og politik, herunder Jean-Pascal Tricoire (CEO Schneider Electric), Stéphane Bern (Fransk journalist) og Gwendal Peizerat (tidligere kunstneriske is skater).

Referencer

Eksterne henvisninger 
 Officiel website 

Uddannelsesinstitutioner i Frankrig
Lyon
SKP

SKP kan avse

 Skæppe (flademål)
 Sveriges kommunistiske parti
 Suomen kommunistinen puolue, finsk for Finlands Kommunistiske Parti
Grube (Holsten)

Grube er en by og kommune i det nordlige Tyskland, beliggende under Kreis Østholsten i delstaten Slesvig-Holsten.

Geografi 
Grube ligger i Wagrien omkring 18 km nordøst for Neustadt, omkring 12 km (luftlinje) sydøst for Oldenburg og syd for østenden af Oldenburger Graben. Kommunen ligger ved østersøkysten og har med Rosenfelder Strand en 2,5 km lang naturstrand ved Lübeck Bugt. Naturen ved Oldenburger Graben mellem Lübeck- og Hohwachter Bucht er et område præget af moser og vådområder.

I kommunen ligger ud over Grube, landsbyerne og bebyggelserne Gruberdieken, Gruber Fähre, Gruberfelde, Gruberhagen, Konzerberg, Muchelsdorf, Rosenfelde, Rosenhof, Schusterkrug, Siggeneben og Weberkamp.

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Østholsten
Hohwachter Bucht

Hohwachter Bucht i det nordlige Tyskland, er en sidebugt til Kiel Bugt i Østersøen ved nordkysten af Wagrien mellem Hohwacht og Heiligenhafen. De kendte badestrande ved Hohwachter Bucht er Hohwacht-, Behrensdorf-, Sehlendorf- og Weißenhäuser Strand. En del af vandområdet er afspærret militæområde.

Eksterne kilder/henvisninger 

 www.hohwachterbucht.de
 Urlaubsort Hohwachter Bucht

Østersøen
Slesvig-Holstens geografi
Bugter
AccorHotels

AccorHotels (, ) (tidligere kendt som Accor S.A.) er en fransk hotelkoncern.  AccorHotels driver hoteller i 94 lande. I 2014 havde koncernen en omsætning på 5,45 mia. euro (ca. 41 mia. kroner) og 180.000 ansatte.

Fra hovedkarteret i Paris ejes, drives og franchises 3.700 hoteller på fem kontinenter. Det sker gennem hotelkæder fra lavpris- til luksushoteller.

Historie 
I 1967 grundlagde Paul Dubrule og Gérard Pélisson SIEH (Société d'investissement et d'exploitation hôteliers) hotelkoncernen og åbnede det første Novotel-hotel ved Lille i det nordlige Frankrig.

I 1974 blev ibis lanceret med åbningen af ibis Bordeaux. 1975 overtog det Courtepaille og Mercure. I 1980 kom Sofitel hotel med 43 hoteller til.

Hovedkontor 
Virksomhedens hovedkontor med direktionsledelsen ligger i Immeuble Odyssey i 13. arrondissement i Paris. Den syvetagers bygning er designet af den britiske arkitekt Norman Foster og den har glasplader på facaden. Géraldine Doutriaux fra Le Parisien kaldte den "[u]n bel immeuble lumineux" ("en smuk lys bygning").

Hotelkæder

Lavbudgethoteller 
hotelF1 en kæde med 238 budgethoteller i Frankrig.

ibis budget (blue logo) tilbyder 541 hoteller i 17 lande.

ibis Styles (green logo) tilbyder 293 hoteller i 25 lande. 

ibis (red logo) er AccorHotels største hotelkæde med 1.047 hoteller i 61 lande.

Midscale hoteller 
Mercure er den største af AccorHotels midtskala hotelkæder med 732 hoteller i 55 lande.

Novotel tilbyder 414 full-service hoteller og resorter i 61 lande.
Suite Novotel tilbyder 31 all-suite hoteller i 10 lande.

Adagio tilbyder 96 'ready-to-live' apartment-style overnatningsmuligheder i 11 lande.

Upscale hoteller 
Grand Mercure er en full-service hotelkæde med 15 hoteller i 8 lande.

Grand Mercure Apartments luksuslejligheder til længere tids rejsende. 15 lejlighedskomplekser i 4 lande.

Mei Jue er en kinesisk udgave af Grand Mercure brandet.

Maha Cipta er en indonesisk udgave af Grand Mercure. 2 hoteller i Indonesien.

The Sebel tilbyder premium lejligheder. Der er 21 ejendomme i Australien og New Zealand.

Mama Shelter er en design-orienteret livsstilskæde af boutique hoteller.

Pullman tilbyder 99 upscale hoteller og resorter i 28 lande.

MGallery 77 high-end boutique hoteller i 23 lande.

Luksushoteller 

Sofitel luksushotelkæde med 121 hoteller i 41 lande.

Sofitel So er designerhoteller i Bangkok, Thailand, Bel Ombre (Mauritius) og Singapore.

Sofitel Legend en hotelkæde i fem lande.

Thalassa sea and spa: Prestige seaside destinationer: 15 destinationer, 14 thalassoterapi steder, 19 hoteller, 4 lande.

Referencer

Eksterne henvisninger 

 
 Accorhotels.com
 AccorFranchise.com.au

Etableret i 1967
Hotel-, restaurant- og turistvirksomheder fra Frankrig
Virksomheder i Paris
Hotelkæder
Hoteller i Frankrig
EM i kortbanesvømning 2015

EM i kortbanesvømning 2015 fandt sted fra den 2. til 6. december 2015 i Netanya i Israel. Stævnet blev afholdt i det nybyggede Wingate Institut. Komplekset har en olympisk svømmepool med 10 baner. Derudover er der en 8-bane 50 m pool og en 6-bane 25 m pool.

Mesterskabets svømmere blev hædret: Katinka Hosszú fra Ungarn og Gregorio Paltrinieri fra Italien. Hosszú vandt seks guldmedaljer og en sølv og slog to verdensrekorder samt en mesterskabsrekord, mens Paltrinieri vandt en guldmedalje i 1500 meter fri, hvor han slog verdensrekorden.

Ungarn vandt flest guld, dernæst kom Italien og Tyskland. Sverige endte på en delt 5. plads sammen med Polen. Danmark blev nummer 13 med 3 sølv og en bronzemedalje. Jeanette Ottesen vandt to sølv og en bronze og Viktor Bromer vandt en bronze for Danmark.

Medaljeoversigt

Deltagende lande 
500 svømmere fra 48 nationer deltog ved konkurrencen. De eneste medlemmer af LEN, der ikke deltog var Gibraltar, Monaco, Montenegro og San Marino.

  (2) 
  (2) 
  (2) 
  (19) 
  (3) 
  (13) 
  (11) 
  (3) 
  (2) 
  (9) 
  (2) 
  (27) 
  (8) 
  (16) 
  (3) 
  (22) 
  (13) 
  (2) 
  (27) 
  (12) 
  (3) 
  (27) 
  (3) 
  (2) 
  (46) (Værtsland) 
  (36) 
  (2) 
  (3) 
  (1) 
  (7) 
  (6) 
  (1) 
  (2) 
  (3) 
  (13) 
  (8) 
  (8) 
  (14) 
  (5) 
  (38) 
  (7) 
  (12) 
  (10) 
  (4) 
  (7) 
  (11) 
  (18) 
  (5)

Referencer

Eksterne links 
 Officiel hjemmeside 

2015
Sport i 2015
EM i kortbanesvømning 2017

EM i kortbanesvømning 2017 fandt sted i København, Danmark. Stævnet blev afholdt i Royal Arena, der blev færdigbygget i januar 2017. Det var den første store sportskonkurrence i denne arena, der har en tilskuerkapacitet på ca. 12.500.

Det var anden gang, at Danmark er vært for denne begivenhed efter 2013-udgaven i Herning.

Medaljer

Medaljeoversigt

Referencer 

2017
Sport i 2017
København i 2000-tallet
Łukasz Cieślewicz

Łukasz Cieślewicz (født 15. november 1987 i Gniezno) er en polsk fodboldspiller, der spiller som angrebsspiller for B36 Tórshavn i Færøernes førstedivision i fodbold. Før det spillede han med de danske klubber Brøndby og Hvidovre. Cieślewicz har vundet Færøernes førstedivision tre gange og er to gange valgt til divisionens bedste spiller, i 2011 og 2015.

Hæder

Klub 
B36 Tórshavn
 Færøernes førstedivision i fodbold: 2011, 2014, 2015

Individuel 
 Færøerne Årets bedste spiller: 2011, 2015

Referencer 

Fodboldspillere fra Polen
Fodboldspillere fra Brøndby IF
Fodboldspillere fra Hvidovre IF
Fodboldspillere fra B36
Saint-Jean-de-Maurienne-aftalen

St.-Jean-de-Maurienne-aftalen var en aftale mellem Frankrig, Italien og Storbritannien, som blev underskrevet i Saint-Jean-de-Maurienne den 26. april 1917 og ratificeret mellem 18. august og 26. september 1917. Udkastet til aftalen blev skrevet af den italienske udenrigsminister som en foreløbig aftale, der skulle afklare landets interesser i Mellemøsten. Den blev i hovedsagen forhandlet og underskrevet af den italienske udenrigsminister Baron Sidney Sonnino sammen med den italienske, franske og britiske premierminister. Rusland deltog ikke i forhandlingerne, da zarens regime var brudt sammen (se Februarrevolutionen (Rusland)). De allierede havde brug for aftalen for at sikre de italienske styrkers stilling i Mellemøsten. Målet var at afbalancere faldet i militær styrke  i Mellemøsten da de russiske styrker trak sig ud af Kaukasus felttoget, selv om de blev erstattet af styrker fra den demokratiske republik Armenien.

Baggrund

Repræsentanterne for Storbritannien, Frankrig, Rusland og Italien mødtes i London (London-pagten) for at underskrive en aftale som muliggjorde Italiens indtræden i 1. Verdenskrig. Imidlertid var Italiens rolle i Mellemøsten udeladt af London-pagten. London-pagten fastslog blot, at hvis det Osmanniske Rige blev delt, skulle Italien have en rimelig andel af Adana regionen. Grænserne for denne besættelse skulle afgøres på et senere tidspunkt.

Anvendelse 

Ifølge aftalen skulle Frankrig have Adana regionen, mens Italien skulle have resten af det sydvestlige Anatolien, herunder İzmir (Smyrna). I 1919 fik den græske premierminister Eleuthérios Venizélos ved Paris fredskonferencen tilladelse til at Grækenland kunne besætte İzmir, hvilket fik forrang for indholdet af aftalen, trods italiensk modstand.

Se også
 Saint-Jean-de-Maurienne

Traktater
Begivenheder i 1917
Ørkentopvagtel

Ørkentopvagtel () er en topvagtelart.

Ørkentopvagtlen lever i ørkenregionerne i Arizona, Californien, Colorado, New Mexico, Nevada, Utah og Texas, samt Sonora, Chihuahua og langs Coloradofloden i Baja California.

IUCN kategoriserer arten som ikke truet.

Noter

Eksterne henvisninger 

 

Mellemamerikas fugle
Fugle fra USA
Topvagtler
Kasper Roug

Kasper Roug (født 6. juni 1979 i Nakskov) er socialdemokratisk folketingskandidat og tidligere stedfortrædende folketingsmedlem.

Baggrund 
Kasper Roug er læreruddannet og cand.scient.soc. fra RUC. Han er søn af omsorgsassistent og smed Torben Roug og hjemmehjælper Inge-Lise Roug. Han blev student fra Nakskov Gymnasium i 1999 og aftjente sin værnepligt i Livgarden med  efterfølgende udsendelse ved NATO’s fredsskabende mission, KFOR4, i Kosovo 2001. Han bor i Maribo med sin kæreste og deres to børn.

Uddannelse og arbejde 
Kasper Roug er læreruddannet ved Vordingborg Statsseminarium 2005 og kandidat i samfundsvidenskab fra Roskilde Universitet i 2010. Han har undervist ved de gymnasiale uddannelser i 14 år samt været koordinator og uddannelsesleder.

Politisk karriere 
Kasper Roug har været medlem af DSU siden 1997 og været kredsbestyrelsesmedlem i Brønshøjkredsen fra 2008-2012 for socialdemokraterne. Han har siden 2012 været Folketingskandidat for Lollandkredsen. Kasper arbejder for mindre centralisering og udflytning af statslige arbejdspladser til yderområderne og har derfor været talsperson for aktionsgruppen ”Bevar skattecenter Maribo”. Resultatet blev en bevarelse af skattecentret i byen. Kasper Roug har flere gange talt sit parti imod pga. manglende konstruktiv politik for yderområderne. Han opnåede ved valget i juni 2015 4.257 personlige stemmer og indtrådte i Folketinget i november samme år som stedfortræder for Astrid Krag, ligesom han i 2018 var stedfortræder for Rasmus Horn Langhoff. Han blev i 2017 indvalgt i Lollands byråd, hvor han er 2. viceborgmester og formand for Børne- og Skoleudvalget.[2]

Referencer 
2. https://www.lolland.dk/Politik/Byraad-og-udvalg/Byraadet.aspx

Nuværende folketingsmedlemmer fra Socialdemokraterne
Personer fra Nakskov
Tom Hagedorn Danielsen

Tom Hagedorn Danielsen (født 1951) er dansk arkitekt, partner i Arkitektfirmaet C.F. Møller.

Tom Danielsen er uddannet på Byggeteknisk Højskole, København, Arkitektskolerne, København, Aarhus. Arkitekt i 1977. Ansættelser hos Arkitekterne Friis og Moltke, Ministry of Local Government, Kenya. Partner i C.F.Møller, 1987.
Medlem af Kunstnersamfundet, Royal Institute of British Architects, Akademisk Arkitektforening.
Endvidere har Tom Danielsen deltaget i organisatoriske og faglige sammenhæng som udvalgsmedlem, formand, censor og fagdommer i regi Akademisk Arkitektforening, Danske Arkitektvirksomheder, Akademirådet, m.fl.
Han har været partner på rammeaftalen for Aarhus Universitet, år 2000 og frem. Arkitekt på Nyt Væksthus, Botanisk Have Aarhus. Forskerparkerne Incuba Science, Katrinebjerg, Skejby, Aarhus. Det Nye Universitetshospital, Skejby, Aarhus, Poul Due Jensen Academy, Syddansk Universitet, Esbjerg, Statens Museum for Kunst, Natural History Museum, Darwin Centre II, Springfield Hospital, London.

Udstillet på bl.a. Biennalen i Venedig, RIBA, London, Institut français d'architecture, Paris, The Chicago Athenaeum, Charlottenborg, Kbhvn. Arkitektskolen, Aarhus.

Eksterne henvisninger 
Weilbachs Kunstnerleksikon, www.cfmoller.com, Arkitektfirmaet C.F. Møller. Se også Tom Danielsen.

Arkitekter fra Danmark
Samferdselsdepartementet

Samferdselsdepartementet er et norsk ministerium, der blev oprettet, da Arbeidsdepartementet blev omorganiseret i 1946.

Ministeriets opgaver 
Ministeriet har ansvaret for trafik og kommunikation i Norge. Ministeriet styrer syv etater (forvaltningsorganer): Jernbanedirektoratet, Luftfartstilsynet, Nasjonal kommunikasjonsmyndighet, Statens havarikommisjon for transport, Statens jernbanetilsyn, Statens vegvesen og Vegtilsynet.

Samferdselsdepartementet forvalter også statens interesser i aktieselskaber, som ejes helt eller delvist af staten: Avinor (lufthavne og flyvepladser), Bane NOR, NSB (tog for passagerer), Nye Veier, Posten Norge, Reiseplan og billett, Togmateriell og Togvedlikehold.

Ministeriets historie 
Fra 1818 til 1846 hørte vejvæsenet og trafikpolitiken under justitsministeriet (justisdepartementet). Derefter kom området under indenrigsministeriet (Indredepartementet eller Departementet for det Indre).

Fra 1885 til 1946 hørte trafikpolitiken under Arbeidsdepartementet.

I 1944 – maj 1945 var Arbeidsdepartementet kendt som Trafikkdepartementet.

Den 20. december 1948 afgav samfærdselsministeriet en række opgaver (fortrinsvis opgaver i forbindelse med arbejdsmarkedet) til det nyoprettede Kommunal- og arbeidsdepartementet. Disse opgaver varetages i dag af Arbeids- og sosialdepartementet.

Samfærdselsministre 
 1946 – 1952: Nils Langhelle (Langhelle var arbejdsminister i 1945–1946)
 1952 – 1955: Jakob Martin Pettersen
 1955 – 1960: Kolbjørn Varmann
 1960 – 1963: Trygve Bratteli (1. første gang) (senere statsminister)
 1963: Lars Leiro
 1963 – 1964: Trygve Bratteli (2. første gang)
 1964 – 1965: Erik Himle
 1965 – 1971: Håkon Kyllingmark
 1971 – 1972: Reiulf Steen (senere formand for Ap)
 1972 – 1973: John Austrheim (formand for Sp)
 1973 – 1976: Annemarie Lorentzen
 1976 – 1978: Ragnar Christiansen
 1978 – 1979: Asbjørn Jordahl
 1979 – 1981: Ronald Bye
 1981 – 1983: Inger Koppernæs
 1983 – 1986: Johan J. Jakobsen (formand for Sp)
 1986 – 1988: Kjell Borgen
 1988 – 1989: William Engseth
 1989 – 1990: Lars Gunnar Lie
 1990 – 1996: Kjell Opseth
 1996 – 1997: Sissel Rønbeck
 1997 – 1999: Odd Einar Dørum
 1999 – 2000: Dag Jostein Fjærvoll
 2000 – 2001: Terje Moe Gustavsen
 2001 – 2005: Torild Skogsholm
 2005 – 2009: Liv Signe Navarsete
 2009 – 2012: Magnhild Meltveit Kleppa
 2012 – 2013: Marit Arnstad
 2013 - 2018: Ketil Solvik-Olsen
 2018 - 2020: Jon Georg Dale
 2020 - nu: Knut Arild Hareide

Norges politik
 
Norges ministerier
Kvadratisk matrix

I matematik er kvadratiske matricer helt enkelt matricer, der har det samme antal rækker og søjler, dvs. de er af typen . Hvis to matricer er i det samme vektorrum, , vil de altid kunne adderes og multipliceres.

Hoveddiagonal 
Hovedartikel: Hoveddiagonal
Indgangene aii (i = 1, ...., n) danner hoveddiagonalen i en kvadratisk matrix. De ligger på en imaginær linje fra øverste venstre hjørne til nederste højre hjørne. For eksempel er hoveddiagonalen i 4×4-matricen i Fig 1 bestående af a11 = 9, a22 = 11, a33 = 4, a44 = 10.

Diagonalen i en kvadratisk matrix fra øverste højre hjørne til nederste venstre hjørne kaldes antidiagonalen.

Specielle typer

Diagonal eller triangulærmatrix 
Hvis alle indgange udover dem, som udgør hoveddiagonalen, er nul, kaldes A en diagonalmatrix. Hvis det kun er indgangene over (eller under) hoveddiagonalen er nul, kaldes A en nedre (eller øvre) triangulærmatrix.

Identitetsmatrix 
En kvadratisk matrice kaldes en identitetsmatrix, hvis alle indgange i hoveddiagonalen er lig 1, mens resten af indgangene er lig 0, f.eks.:

Det er en kvadratisk matrix i vektorrummet , men det er også en speciel type diagonalmatrice. Den kaldes en identitetsmatrix, fordi multiplikation efterlader matricen uændret.

Symmetriske og skæv-symmetriske matricer 
En kvadratisk matrix A, der er lig dens transponerede matrice, dvs. A = AT, er en symmetrisk matrix. Hvis A i stedet er lig den negative version af dens transponerede, dvs. A = -AT, så er A skæv-symmetrisk.

Invertible matricer og dens inverse 
En kvadratisk matrix A kaldes invertibel eller ikke-singulær, hvis der eksisterer en matrix B, sådan at:AB = BA = InHvis B eksisterer, er den unik og den kaldes for den inverse matrix af A, med notation A−1.

Ortogonal matrix 

En reel ortogonal matrix (eller en reel ortogonalmatrix) en kvadratisk matrix Q hvis transponerede er dens inverse:

Operationer

Spor 

Ved sporet af en kvadratisk  matrix  forstås summen af dens diagonale elementer,

Notationen er afledt af det engelske ord «trace», som betyder «spor».

Determinant 

Determinanten det(A) eller |A| af en kvadratisk matrix er et tal, der viser visse egenskaber for matricen. En matrix er invertibel, hvis og kun hvis, determinenten er forskellig fra nul. Dens numeriske værdi er lig med arealet (i R2) og volumen (i R3).

Determinanten af en 2×2-matrice er givet ved:

Referencer

Matricer
VM i bandy 2016 (kvinder)

Verdensmesterskabet i bandy for kvinder 2016 var det 8. VM i bandy for kvinder gennem tiden, og mesterskabet blev arrangeret af Federation of International Bandy. Turneringen med deltagelse af syv hold blev afviklet på arenaen The Oval i Roseville, Minnesota, USA i perioden 18. - 21. februar 2016.

Mesterskabet blev vundet af Sverige, som i finalen besejrede Rusland med 1-0 på et mål scoret på straffeslag af Hanna Brusberg efter 16 minutters spil. Dermed vandt svenskerne VM for syvende gang i alt. Bronzemedaljerne gik til Norge, som i bronzekampen besejrede Canada med 3-2 efter forlænget spilletid.

Kina deltog i VM for første gang.

Resultater

Indledende runde 

De syv hold spiller en enkeltturnering alle-mod-alle, hvor kampene bliver spillet 2 × 30 minutter. De fire bedste hold går videre til semifinalerne.

Slutspil

Semifinaler

Kamp om 5.-pladsen

Bronzekamp

Finale

Samlet rangering

Kilder / eksterne henvisninger 
 American Bandy Association - Women's Bandy World Championships Roseville 2016

Noter 

2016 (kvinder)
Bandy i 2016
Sport for kvinder
George Kennan (1845-1924, amerikansk udforsker)

George Kennan (født 16. februar 1845 i Ohio, død 10. maj 1924) var en amerikansk telegrafist, journalist og forfatter.

Han berejste som telegrafist i det russisk-amerikanske Telegrafselskab Kamtjatka i 1865 og Rusland og Sibirien 1870—71. Han skrev herom bogen Tent life in Siberia i 1870. En ny rejse i Sibirien 1885—86 gav ham stof til hans bog Siberia and the exile system 1889—90, hvori han beskriver de russiske forvistes liv. Han optrådte senere som foredragsholder og journalist og har som sådan offentliggjort Campaigning in Cuba i 1899, The Tragedy af Pelée i 1902 og A Russian Comedy of Errors i 1915.

Forfatterskab på dansk 
 George Kennan: Sibirien; Christiania og Kjøbenhavn 1891 (autoriseret oversættelse ved L. Strange)

Kilder 
 

Journalister fra USA
Forfattere fra USA
Amerikanere i 1800-tallet
Amerikanere i 1900-tallet
Personer fra Ohio
Vilhelm Glückstadt

Vilhelm Salomon Glückstadt (født 18. februar 1885, død 3. april 1939) var en dansk filminstruktør og -direktør. Han var nevø til Landmandsbankens direktør Isak Glückstadt og kom i lære i banken. I 1908 blev han prokurist i import/eksportfirmaet Det skandinavisk-russiske Handelshus. Året efter skiftede firmaet forretningsområde til filmagentur, og i 1913 blev navnet A/S Filmfabriken Danmark og Glückstadt blev daglig leder af optagelsesteatret i Hellerup.

Karriere 
Vilhelm Glückstadt debuterede som instruktør i 1912 og han kendes nok bedst for Slægten (1912) og De Dødes Ø (1913). Han forlod Filmfabriken Danmark i 1916 for at blive redaktør for Københavns Børs-Tidende. Næste år blev han direktør i importselskabet A/S Continental Film Agency, og året efter også søsterselskabet A/S Star Film Company. Begge stillinger blev han suspenderet fra i 1919 efter en bedrageriaffære omkring ulovlig kopiering og eksport af amerikanske film.
Affæren handlede om, at Glückstadt har købt amerikanske film gennem svenskeren Axel Ullberg. Senere har han solgt dem videre til blandt andet Tyskland. Problemet opstod, fordi ifølge Ullberg blev han tvunget at underskrive en handel angående rettigheder, selv om han ikke ejede disse. Ifølge Glückstadt gav Ullberg et mundtligt tilsagn og underskrev senere en kontrakt. Koperingen foregik ved hjælp af direktøren og ingeniøren Alexander Christian.

Familie 
Hans far var grossereren Moritz Glückstadt (født 1837 i Fredericia - død 1897 i København). Hans mor Pauline Rosa, født Jacobsen i 1868 i København.
Vilhelm Glückstadts bror var ingeniør Carl Franz-Joseph Glückstadt (1882 - 1943). 

Da Vilhelm var 12 år gammel i 1897, døde hans far af kronisk nyrebetændelse.

Vilhelm Glückstadt blev den 26. marts 1923 gift med Rigmor Solveig Holmelund, født Engh i 1894 i Kristiania, Norge.

Af Vilhelms begravelsesprotokol fremgår, at han blev skilt og at han var forhenværende grosserer. Han døde den 3. april 1939 af tuberkulose og blev kremeret på Bispebjerg krematorium.

Filmografi 

 1912 - Slægten
 1912 - Konfetti
 1912 - Zigeunerorkestret
 1912 - De to Brødre
 1912 - Det blaa Blod
 1913 - Den sorte Varieté
 1913 - Katastrofen i Dokken
 1913 - De Dødes Ø
 1913 - Krigskorrespondenter
 1914 - Ungdomssynd
 1914 - En Sømandsbrud
 1914 - Hans første Kærlighed
 1914 - Den Fremmede
 1915 - For Barnets Skyld
 1915 - Buddhas Øje
 1915 - Britta fra Bakken
 1915 - Enhver
 1915 - I Storm og Stille
 1915 - Sporet i Sneen
 1918 - Kornspekulanten

Fodnoter

Referencer

Eksterne henvisninger 
 
 

Filminstruktører fra Danmark